Александър Стоянов води лекции и семинарни занятия по дисциплините „Икономическа социология“, „Социална стратификация и мобилност“ и „Обработка и анализ на данни със SPSS“. Основните му научни интереси са в областта на икономическото неравенство, социалната справедливост, икономическото поведение, корупцията и организираната престъпност, изследвания на жертвите на престъпления. От 1991 г. той участва също и в дейността на Центъра за изследване на демокрацията и Витоша рисърч. Участва в множество проекти, подкрепяни от ПРООН, Световната банка, Американската агенция за международно развитие и Европейската комисия. По-важните дългосрочни проекти включват Системата за мониторинг на корупцията, Националното изследване на престъпността, Изследването на сивия сектор, изследванията Евробарометър и Флаш Евробарометър в България.